בקורס מתחילות להולה הופ נלמד את תרגילי הבסיס ושילוב ביניהם לקומבינציה, השיעורים מתחברים ביניהם ומטרתם ליצור ריקוד בזרימה אינסופית.
התרגילים מתחלקים בין body On ל body off ,כאשר התרגילים על הגוף כוללים את הבסיס- על הבטן, מותן, ברכיים, צוואר, חזה, כתפיים ועוד. התרגילים מחוץ לגוף הם אייסולישנים, מנדלות, הליקופטרים וכל התרגילים שבהם אנו לא נמצאים בתוך החישוק.
שיעורי הולה הופ משפרים את רמת הקורדינציה ומעבר לספורט הם חוויה משחררת וכיפית.
את החישוק פגשתי בפעם הראשונה במפגש משפחתי, כולם הלכו לישון ואני נשארתי לבדי בסטודיו ביתי עם חישוקי ילדים. לאחר מספר נסיונות כושלים הצלחתי והתאהבתי בהרגשה. משם רכשתי את החישוק הראשון שלי וניצלתי כל זמן פנוי ללמוד עוד ועוד תרגילים, לאחר מספר חודשים החישוק הפך לאיבר נוסף בגופי. זה היה הזמן הנכון בשבילי להעביר את המתנה שקיבלתי הלאה, כך הדבקתי את הסובבים אותי והתחלתי להעביר שיעורי חישוק במקומות שונים- סטודיו פוזיטיב באוניברסיטת בן גוריון, בפסטיבלים שונים בארץ, בכנסי הולה הופ בארץ, במסיבות רווקות, ימי הולדת וכל אירוע משמח אפשרי. ביחד עם אבי התחלנו להכין חישוקים מקצועיים וצבעוניים בעבודת יד והמשכנו להפיץ את בשורת העיגול הממכר. אם הגעתם עד לכאן, כנראה שגם תורכן להתמכר הגיע.